
Ministru kabineta noteikumi Nr. 789
Rīgā 2023. gada 19. decembrī (prot. Nr. 62 55. §)
Grozījumi Ministru kabineta 2011. gada 30. augusta noteikumos Nr. 685 "Rezidentu uzņemšanas, sadales un rezidentūras finansēšanas kārtība"
Izdoti saskaņā ar Ārstniecības likuma 57.pantu
· 1. Izdarīt Ministru kabineta 2011. gada 30. augusta noteikumos Nr. 685 "Rezidentu uzņemšanas, sadales un rezidentūras finansēšanas kārtība" (Latvijas Vēstnesis, 2011, 140. nr.; 2013, 122. nr.; 2016, 62., 245. nr.; 2018, 78., 251. nr.; 2019, 12., 251. nr.; 2020, 31., 248. nr.; 2021, 27. nr.; 2022, 14., 29., 154. nr.; 2023, 65. nr.) šādus grozījumus:
· 1.1. izteikt 10.1. apakšpunktu šādā redakcijā:
· "10.1. šo noteikumu 23. punktā minēto izdevumu segšanai – ne vairāk kā 1 980,00 euro par vienu rezidentu kalendāra gadā;";
· 1.2. izteikt 19.4. apakšpunktu šādā redakcijā:
· "19.4. šo noteikumu 11.5. apakšpunktā minētajām ārstniecības iestādēm piešķiramo finanšu līdzekļu apmērs rezidentu apmācībai pirmajā un otrajā rezidentūras gadā pamatspecialitātē nepārsniedz 43 471,68 euro kalendāra gadā par vienu rezidentu, ja rezidentūra notiek specializētajā slimnīcā ārpus Rīgas, reģionālajā daudzprofilu slimnīcā vai daudzprofilu slimnīcā ārpus Rīgas, kura sadarbojas ar reģionālo daudzprofilu slimnīcu, vai ģimenes (vispārējās prakses) ārsta praksē ārpus Rīgas, un 34 318,34 euro kalendāra gadā par vienu rezidentu, ja rezidentūra notiek citā ārstniecības iestādē;";
· 1.3. izteikt 19.4.1 apakšpunktu šādā redakcijā:
· "19.4.1 šo noteikumu 11.5. apakšpunktā minētajām ārstniecības iestādēm piešķiramo finanšu līdzekļu apmērs rezidentu apmācībai, sākot ar trešo rezidentūras gadu pamatspecialitātē un pirmo rezidentūras gadu papildspecialitātē un apakšspecialitātē, nepārsniedz 47 438,16 euro kalendāra gadā par vienu rezidentu, ja rezidentūra notiek specializētajā slimnīcā ārpus Rīgas, reģionālajā daudzprofilu slimnīcā vai daudzprofilu slimnīcā ārpus Rīgas, kura sadarbojas ar reģionālo daudzprofilu slimnīcu, vai ģimenes (vispārējās prakses) ārsta praksē ārpus Rīgas, un 37 369,29 euro kalendāra gadā par vienu rezidentu, ja rezidentūra notiek citā ārstniecības iestādē;";
· 1.4. izteikt 25.1. apakšpunktu šādā redakcijā:
· "25.1. atlīdzībai pirmajā un otrajā rezidentūras gadā pamatspecialitātē – ne vairāk kā 39 664,08 euro kalendāra gadā vienam rezidentam, ja rezidentūra notiek reģionālajā daudzprofilu slimnīcā vai specializētajā slimnīcā ārpus Rīgas, vai daudzprofilu slimnīcā ārpus Rīgas, kura sadarbojas ar reģionālo daudzprofilu slimnīcu, vai ģimenes (vispārējās prakses) ārsta praksē ārpus Rīgas, un ne vairāk kā 30 510,74 euro kalendāra gadā vienam rezidentam, ja rezidentūra notiek citā ārstniecības iestādē;";
· 1.5. izteikt 25.3. apakšpunktu šādā redakcijā:
· "25.3. atlīdzībai ar trešo rezidentūras gadu pamatspecialitātē un ar pirmo rezidentūras gadu papildspecialitātē un apakšspecialitātē – ne vairāk kā 43 630,56 euro kalendāra gadā vienam rezidentam, ja rezidentūra notiek reģionālajā daudzprofilu slimnīcā vai specializētajā slimnīcā ārpus Rīgas, vai daudzprofilu slimnīcā ārpus Rīgas, kura sadarbojas ar reģionālo daudzprofilu slimnīcu, vai ģimenes (vispārējās prakses) ārsta praksē ārpus Rīgas, un ne vairāk kā 33 561,69 euro kalendāra gadā vienam rezidentam, ja rezidentūra notiek citā ārstniecības iestādē.";
· 1.6. izteikt 39.71. apakšpunktu šādā redakcijā:
· "39.71. šo noteikumu 39.5 punktā minēto rezidentu atlīdzības apmērs pirmajā un otrajā rezidentūras gadā pamatspecialitātē nepārsniedz 30 510,74 euro kalendāra gadā par vienu rezidentu;";
· 1.7. izteikt 39.72. apakšpunktu šādā redakcijā:
· "39.72. šo noteikumu 39.5 punktā minēto rezidentu atlīdzības apmērs, sākot ar trešo rezidentūras gadu pamatspecialitātē un pirmo rezidentūras gadu apakšspecialitātē, nepārsniedz 33 561,69 euro kalendāra gadā par vienu rezidentu."
· 2. Noteikumi stājas spēkā 2024. gada 1. janvārī.

